A4-0153/97

Ψήφισμα σχετικά με την ανάπτυξη και εφαρμογή νέων τεχνολογιών πληροφορίας στην προσεχή δεκαετία.

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη το ψήφισμα της 19ης Σεπτεμβρίου 1996 σχετικά με την «Ευρώπη και την Κοινωνία της Πληροφόρησης - Σύσταση προς το Ευρωπαϊκό Συμβούλιο» και σχετικά με την Ανακοίνωση της Επιτροπής «Ο ευρωπαϊκός δρόμος προς την κοινωνία της πληροφόρησης - Πρόγραμμα δράσης» ((ΕΕ C 320 της 28.10.1996, σελ. 164.)),

- έχοντας υπόψη το ψήφισμα της 28ης Νοεμβρίου 1996 σχετικά με τις προοπτικές έρευνας και τεχνολογίας στον 21ο αιώνα[semigr ] ((ΕΕ C 380 της 16.12.1996, σελ. 72.)),

- έχοντας υπόψη το Πράσινο Βιβλίο Καινοτομία (CΟΜ(95)0688),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0153/97),

Α. λαμβάνοντας υπόψη ότι η βιομηχανική πολιτική της Ευρωπαϊκής Ένωσης, προκειμένου να κατακτήσει ανταγωνιστική θέση στην παγκόσμια αγορά των ΤΠΕ, θα πρέπει να προσανατολιστεί κυρίως σε δραστηριότητες και προϊόντα εντάσεως γνώσεων και κεφαλαίου,

Β. λαμβάνοντας υπόψη ότι όπως προέκυψε και από έρευνα, ο τομέας ΤΠΕ στις ΗΠΑ και στη Νοτιοανατολική Ασία αναπτύσσεται ταχύτερα από ό,τι ο ευρωπαϊκός αντίστοιχος τομέας,

Γ. λαμβάνοντας υπόψη ότι ο ομοσπονδιακός προϋπολογισμός για την έρευνα και τεχνολογία στις Ηνωμένες Πολιτείες για το 1998 όσον αφορά την έρευνα και τεχνολογία στην πληροφορική και τηλεπικοινωνίες, θα αυξηθεί κατά 10% ενώ η συνολική αύξηση του προϋπολογισμού για την έρευνα και τεχνολογία θα είναι της τάξεως του 2,2%,

Δ. λαμβάνοντας υπόψη ότι η έλλειψη ενιαίας και ομογενούς εσωτερικής ευρωπαϊκής αγοράς ενδέχεται να επιβραδύνει την ανάπτυξη της ευρωπαϊκής βιομηχανίας ΤΠΕ,

Ε. λαμβάνοντας υπόψη ότι νέες επιχειρήσεις ΤΠΕ καθώς και επιχειρήσεις ΤΠΕ που βρίσκονται σε ανάπτυξη εντός της Ευρωπαϊκής Ένωσης δύσκολα προσελκύουν επιχειρησιακό κεφάλαιο,

ΣΤ. λαμβάνοντας υπόψη ότι - όπως προκύπτει από πρόσφατες αξιολογήσεις των προγραμμάτων ΕΤΑ στον τομέα των ΤΠΕ - η αποτελεσματικότητα της πολιτικής ΕΤΑ της Ευρωπαϊκής Ένωσης στον τομέα των ΤΠΕ δεν είναι βέλτιστη λόγω των περιορισμένων διαθέσιμων πόρων και ελλείψει ελαστικότητας των πολύπλοκων διαδικασιών,

1. είναι της άποψης ότι τα κράτη μέλη, δεδομένης της σημερινής κατάστασης του Ευρωπαϊκού τομέα των ΤΠΕ, οφείλουν να καταβάλουν μεγαλύτερη προσπάθεια ούτως ώστε η εθνική τους πολιτική στον τομέα των ΤΠΕ να συντονισθεί καλύτερα με εκείνην των άλλων κρατών μελών, στο πλαίσιο της λήψης αποφάσεων της Κοινότητας, προκειμένου να προωθηθεί η υλοποίηση ενιαίας ευρωπαϊκής αγοράς των ΤΠΕ, κυρίως για τους κανόνες που όσον αφορούν προδιαγραφές και πρότυπα, ούτως ώστε τα ευρωπαϊκά προϊόντα και οι υπηρεσίες να είναι συμβατά και αλληλοσυμπληρωνόμενα στο πλαίσιο της Ευρωπαϊκής Ένωσης αλλά και σε παγκόσμιο επίπεδο[semigr ]

2. καλεί για συντομότερη, πιο αποτελεσματική και πιό εύκολη μέθοδο στο θέμα των σημάτων βάσει της συμφωνίας του Alikante[semigr ] και αυξημένη αποτελεσματικότα και μείωση του κόστους της καταγραφής των προτύπων από το Ευρωπαϊκό γραφείο σημάτων και διπλωμάτων ευρεσιτεχνίας ούτως ώστε να ενθαρρύνεται η καταγραφή της ευρεσιτεχνίας, ιδιαίτερα στις μικρομεσαίες επιχειρήσεις.

3. ζητεί να καταβληθούν σύντομα προσπάθειες στον τομέα της έρευνας, της ανάπτυξης και του καθορισμού κοινών προτύπων, μεταξύ άλλων και κυρίως όσον αφορά την κρυπτογράφηση της μετάδοσης δεδομένων, τις χρηματικές συναλλαγές και την προστασία της ιδιωτικής ζωής[semigr ]

4. καλεί την Ευρωπαϊκή Ένωση και τα κράτη μέλη να προβούν σύντομα στη δημιουργία ρυθμιστικού πλαισίου που να ενισχύει κυρίως τις λειτουργίες των δυνάμεων της ελεύθερης αγοράς. Κυρίως δε θα πρέπει να προληφθεί η επιβράδυνση των εξελίξεων λόγω της έλλειψης νομικής ασφάλειας[semigr ]

5. ζητεί την Επιτροπή να λάβει υπόψη τις αυξανόμενες δυνατότητες της ψηφιακής πειρατείας που προσφέρει η ΤΠΕ, και καλεί την Επιτροπή να παράσχει πληροφορίες ως προς τα μέσα προστασίας της ψηφιακής πληροφόρησης[semigr ] καλεί την Επιτροπή να ενημερώσει σχετικώς τις επιχειρήσεις, ιδιαίτερα τις μικρομεσαίες επιχειρήσεις που επιθυμούν να εφαρμόσουν το ηλεκτρονικό εμπόριο[semigr ]

6. καλεί την Ευρωπαϊκή Ένωση και τα κράτη μέλη να διευκολύνουν την ανάπτυξη μιάς ευρύτερα διαθέσιμης υποδομής στον τομέα των εφαρμογών και υπηρεσιών των ΤΠΕ δεδομένου ότι μία παρόμοια υποδομή αποτελεί αναγκαία προϋπόθεση για την ευρύτερη διάδοση των υπηρεσιών αυτών[semigr ] πιστεύει ότι η αυξανόμενη σύγκλιση των τηλεπικοινωνιών και της πληροφορικής θα πρέπει να αντικατοπτρίζετα επίσης στους ευρωπαϊκούς κανονισμούς ούτως ώστε να μην παρεμποδίζεται η αλληλοσύνδεση των διαφόρων τεχνολογιών. Θα πρέπει να αναπτυχθεί η ευθύτητα και η φιλικότητα προς τον χρήστη[semigr ]

7. καλεί την Επιτροπή να προετοιμάσει ήδη τώρα ορισμένα μέτρα τα οποία ενδέχεται να βελτιώσουν τη λειτουργία της εσωτερικής αγοράς μετά το 1998. Στο πλαίσιο αυτό θα πρέπει οπωσδήποτε να εξετασθούν οι δυνατότητες που προσφέρει το Internet τόσο για την περαιτέρω ανάπτυξη του τομέα των ΜΜΕ όσο και για την ανάπτυξη των τμημάτων της αγοράς όπως είναι το ηλεκτρονικό εμπόριο, η εκπαίδευση, το περιβάλλον, η ιατρική περίθαλψη κλπ[semigr ]

8. καλεί την Επιτροπή και τα κράτη μέλη να ακολουθήσουν νέα πολιτική για τις ΤΠΕ που να ανταποκρίνεται καλύτερα στις δυνατότητες των διαφόρων επί μέρους ΤΠΕ και να οδηγεί σε καλύτερη ισορροπία μεταξύ τεχνολογία αφενός και εφαρμογών και που θα μπορούσε να ενισχύσει τις ευρωπαϊκές δυνατότητες[semigr ]

9. ζητεί επιτακτικά να εφαρμοσθεί πολιτική που να προωθεί τη δημιουργία δικτύων και ομάδων. Ζητεί επίσης να εφαρμοσθεί πολιτική που να συντονίζει καλύτερα μεταξύ τους τα διάφορα μέσα εκτέλεσης της πολιτικής της ΕΕ[semigr ]

10. καλεί την Επιτροπή όπως, στο πλαίσιο της πολιτικής για τη σύγκλιση και μέσω των διαρθρωτικών ταμείων, δοθεί στα σχέδια που συνεπάγονται τη χρήση των ΤΠΕ και την εγκατάσταση των υποδομών τους στις λιγότερο ευνοημένες περιοχές ενίσχυση επιλεξιμότητας[semigr ]

11. καλεί την Ευρωπαϊκή Ένωση και τα κράτη μέλη να ακολουθήσουν ευρωπαϊκή πολιτική για τις ΤΠΕ που δεν στοχεύει μόνον στις μεγάλες επιχειρήσεις, αλλά και στις μικρές ΜΜΕ. προς τις οποίες θα πρέπει να εντείνει την παροχή τεχνικής βοήθειας μέσω των διαφόρων κοινωνικών προγραμμάτων της και των διαρθρωτικών ταμείων. Οι ΜΜΕ πρέπει επίσης να έχουν τη δυνατότητα να συμβάλλουν και να συμμετέχουν περισσότερο στη διαδικασία διαμόρφωσης και εφαρμογής της πολιτικής ΕΤΑ[semigr ]

12. καλεί την Επιτροπή και τα κράτη μέλη να προωθήσουν τις εφαρμογές και τις υπηρεσίες των ΤΠΕ που έχουν στόχο στη διάδοση της ευρωπαϊκής, πολιτιστικής, καλλιτεχνικής, ιστορικής και γλωσσικής παραδόσεως μέσω των ευρωπαϊκών επιχειρήσεων[semigr ]

13. επισημαίνει ότι, στη πρότασή της για το πέμπτο πρόγραμμα-πλαίσιο, η Επιτροπή διαθέτει 28% από τη συνολική οικονομική δέσμη για την κοινωνία πληροφοριών[semigr ] τονίζει ότι το Κοινοβούλιο θα αποφασίσει αργότερα, στα πλαίσια της διαδικασίας συναπόφασης, για τη σκοπιμότητα της πρότασης αυτής[semigr ]

14. είναι της άποψης ότι στο πέμπτο πρόγραμμα πλαίσιο ειδικά, θα πρέπει να επιτευχθεί μεγαλύτερη ισορροπία, ως προς τις προσπάθειες και τους πόρους, μεταξύ βασικών τεχνολογιών, συστημάτων και εφαρμογών. Θα πρέπει να βελτιωθεί η ισορροπία μεταξύ τεχνολογίας και περιεχομένου[semigr ]

15. επισημαίνει ότι δεν υπάρχουν αυτόματοι δεσμοί μεταξύ των προσπαθειών Ε και Α, των αποτελεσμάτων Ε και Α και των οικονομικών αποτελεσμάτων. Τα σημερινά και μελλοντικά προγράμματα Ε & Α πρέπει να αναλυθούν σύμφωνα με τις επιτευχθείσες και μη, (οικονομικές) επιτυχίες. Οι αναλύσεις αυτές πρέπει να οδηγήσουν σε καλύτερη καθοδήγηση των ερευνητικών προγραμμάτων και πρέπει να αποκομισθούν «καλύτερες πρακτικές» για τα μελλοντικά προγράμματα Ε & Α[semigr ]

16. είναι της άποψης ότι η Ευρώπη, στο πλαίσιο της πολιτικής της για τις ΤΠΕ, πρέπει να αφιερώσει περισσότερη προσοχή στην τεχνολογία της ομιλίας και της γλώσσας, προκειμένου η υφιστάμενη τεχνογνωσία και η εμπειρία με την πολυγλωσσία να μετατραπεί σε παγκόσμιο ανταγωνιστικό πλεονέκτημα[semigr ]

17. καλεί την Επιτροπή και τα κράτη μέλη να μειώσουν δραστικά τη γραφειοκρατία, τις διαδικασίες και τις γενικές δαπάνες που συνεπάγονται τα προγράμματα ΕΤΑ της Ευρωπαϊκής Ένωσης. Οι πληρωμές πρέπει να πραγματοποιούνται ταχύτερα. Τα ίδια τα προγράμματα πρέπει να είναι λιγότερο λεπτομερή[semigr ]

18. καλεί τα κράτη μέλη να διασφαλίσουν στους δημόσιους τομείς τη δυνατότητα, κατά την παροχή υπηρεσιών καθώς και την επικοινωνία με τους πολίτες, να χρησιμοποιούν όσο το δυνατόν περισσότερο τις ΤΠΕ και τις δυνατότητες που προσφέρουν. Προκειμένου να δημιουργηθούν οι συνθήκες βελτίωσης των προσπαθειών Ε & Α οι αρχές, σε τοπικό, περιφερειακό, εθνικό και ευρωπαϊκό επίπεδο, πρέπει να αναλάβουν το ρόλο του «πρωτοποριακού καταναλωτή» ή «του πελάτη υποστηρικτή» για προϊόντα και υπηρεσίες που είναι το αποτέλεσμα των προσπαθειών Ε και Α[semigr ] οι κυβερνήσεις θα πρέπει να χρησιμοποιήσουν την ισχυρή επιρροή τους σε τμήματα της αγοράς όπως σε εκείνο της ιατρικής περίθαλψης, της πολιτικής για τους ηλικιωμένους, της κυκλοφορίας, των μεταφορών και της εκπαίδευσης για να προωθήσουν τις εφαρμογές των ΤΠΕ[semigr ]

19. καλεί τα κράτη μέλη να διαδώσουν ευρέως την πληροφόρηση σχετικά με την πρόσβαση στις κυβεντητικές υπηρεσίες ηλεκτρονικής πληροφόρησης ώστε να ενθαρρυνθεί η χρησιμοποίησής του[semigr ]

20. καλεί την Επιτροπή να εξασφαλίσει την ύπαρξη επαρκών και αξιόπιστων στατιστικών δεδομένων σχετικά με τις τάσεις της βιομηχανίας και της αγοράς[semigr ]

21. καλεί τις τοπικές, περιφερειακές και εθνικές αρχές των κρατών μελών να αναλάβουν την πρωτοβουλία ενσωμάτώσεως της ΤΠΕ στις δικές τους υπηρεσίες και κατ´ αυτόν τον τρόπο να ενθαρρύνουν με το παράδειγμά τους τους φορείς της αγοράς. Καλεί επίσης την Επιτροπή, λαμβάνοντας υπόψη το παράδειγμα πολλών τοπικών και περιφερειακών αρχών και οργανισμών διαπεριφερειακής και διασυνοριακής συνεργασίας που εφαρμόζουν ήδη με επιτυχία τα πλεονεκτήματα των ΤΠΕ και συνδέουν τις υπηρεσίες τους με πληροφορικά δίκτυα, να ενθαρρύνει με συγκεκριμένα μέτρα τις πρωτοβουλίες αυτές[semigr ]

22. καλεί τα κράτη μέλη να ενσωματώσουν ταχέως στο δημόσιο εκπαιδευτικό σύστημα εφαρμογές της τεχνολογίας πληροφορίας (προϊόντα πολυμέσων). Ειδικά προγράμματα πρέπει να τεθούν σε εφαρμογή, ούτως ώστε οι καθηγητές να μάθουν να χειρίζονται τις νέες τεχνικές. Προγράμματα που έχουν ήδη τεθεί σε εφαρμογή, τα οποία προωθούν τη χρήση εφαρμογών ΤΠΕ στο εκπαιδευτικό σύστημα, πρέπει να συνεχιστούν δυναμικά[semigr ] αυτό ενθαρρύνει τους εκδοτικούς οίκους παιδαγωγικών βιβλίων να αναπτύξουν περισσότερο εκπαιδευτικό λογισμικό πολλαπλών μέσων και επιθυμεί τη διεξαγωγή διοργανικής συζήτησης σχετικά με το ερώτημα εάν στο μέλλον οι δράσεις στο πλαίσιο αυτό θα πρέπει να ενσωματωθούν στο περιφερειακό ταμείο[semigr ]

23. φρονεί ότι η αύξηση του αριθμού των ηλικιωμένων στην Ευρωπαϊκή Ένωση προσφέρει μεγάλες δυνατότητες στην βιομηχανία ΤΠΕ δεδομένου ότι οι ηλικιωμένοι στο μέλλον θα καθορίσουν ένα μεγάλο τμήμα της ζήτησης στην αγορά και καλεί σχετικώς την Επιτροπή σχετικά να εκπονήσει πρόγραμμα έρευνας, ανάπτυξης και εφαρμογής που να έχει ώς θέμα τις ΤΠΕ και τους ηλικιωμένους.

24. φρονεί ότι η πληροφόρηση σχετικά με τις δυνατότητες που παρέχουν οι ΤΠΕ πρέπει να γίνει άμεση και προσιτή προς τους ιδιώτες[semigr ] καλεί σχετικώς την Επιτροπή σε συνεργασία με τα κράτη μέλη να αναγνωρίσουν και να εντείνουν τη χρησιμοποίηση των δυνατοτήτων των ΤΠΕ, ούτως ώστε να δημιουργηθεί ανάλογο έρεισμα στους πολίτες της Ευρωπαϊκής Ένωσης. Μόνον η συναισθηματική δέσμευση μπορεί να δώσει ζωή στα τεχνικά επιτεύγματα[semigr ]

25. ζητεί από την Επιτροπή - έχοντας υπόψη την αποκαλούμενη «ωρολογιακή βόμβα της χιλιετίας» όταν τα ενσωματωμένα στους ηλεκτρονικούς υπολογιστές ρολόγια δεν θα μπορέσουν να αναγνωρίσουν το έτος 2000 - να προβεί σε διαβουλεύσεις παγκοσμίου επιπέδου με την αντίστοιχη βιομηχανία για την πιθανή παγκόσμια λύση του προβλήματος αυτού και την πληροφόρηση του Κοινοβουλίου για τα αποτελέσματα των διαβουλεύσεων αυτών, λαμβάνοντας υπόψη ότι το κόστος της λειτουργίας θα πρέπει να είναι ανεκτό για τους σημερινούς χρήστες ηλεκτρονικών υπολογιστών[semigr ]

26. είναι της άποψης ότι η ανάπτυξη εκτός από ποσοτική πρέπει να είναι και ποιοτική. Για το λόγο αυτό η ευρωπαϊκή πολιτική στον τομέα των ΤΠΕ δεν πρέπει να βασίζεται μόνον σε οικονομική ανάπτυξη αλλά επίσης και κυρίως στη βιώσιμη και οικολογική ανάπτυξη και την κοινωνική ευημερία[semigr ]

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και τις κυβερνήσεις και τα Κοινοβούλια των κρατών μελών.